Grb Izraela
Grb Izraela sastoji se od menoraha (sedmokrakog svećnjaka) okruženog maslinovom granom sa obje strane, i sa natpisom "ישראל" (Izrael) u dnu grba. Dok je pozadina grba uvek plava, menorah i maslinova grana mogu biti bijeli ili zlatni. Bijelo plava kombinacija koristi se na predsjedničkoj zastavi dok se zlatno plava kombinacija najčešće koristi kada se grb prikazuje samostalno. Država Izrael izabrala je ovaj grb kao najbolje rješenje na konkursu koji je održan 1948. Dizajn se zasniva na pobjedničkom rješenju čiji autori su Gabrijel i Maksim Šamir, a neki elementi su preuzeti iz rješenja drugih učesnika na konkursu. Idejno rješenje grba je najverovatnije bilo inspirisano poglavljem IV Zaharijeve knjige koje glasi; "Pogledah i tamo bijaše zlatni menorah sa činijom iznad njega i sa sedam svijeća na njemu... i tamo bijahu dva maslinova drveta pored njega, jedno sa lijeve i jedno sa desne strane činije." Međutim nije jasno da li je ova sličnost namjerna ili slučajna. Braća Šamir nikada nisu javno iznijela da li ih je opis iz Zaharijeve knjige insiprisao iako su detaljno opisali svoj rad na temu grba u intervjuu datom za novine Mariv, 16. februara 1949.